Chris Norman

**Chris Norman** (nar. Christopher Ward Norman, * 25. október 1950, Redcar, North Yorkshire, Anglicko, Spojené kráľovstvo) je anglický rockový spevák známy aj zo svojho pôsobenia v skupine Smokie.

## Život a kariéra
Svoju prvú gitaru získal v siedmich rokoch. V dvanástich rokoch sa na škole v St. Bede’s Grammar School, Bradford stretol s Alanom Silsonom a Terrym Uttleom budúcim členmi Smokie.

V roku 1965 založil so svojimi spolužiakmi Alanom Silsonom a Terrym Uttleyom svoju prvú kapelu s názvom Essence. V roku 1967 sa premenovali na The Elizabethans. Neskôr sa premenovali na Kindness. V roku 1970 nahrali svoj prvý singel „Light Of Love“/„Lindy Lou“. V roku 1973 odišiel zo skupiny Ron Kelly namiesto neho neskôr prišiel do skupiny Pete Spencer. Neskôr začala kapela spolupracovať s producentami  Hurleyom a Chinnichapom a tí navrhli zmeniť meno kapely na Smokey (neskôr sa to zmenilo na súčasný názov Smokie).  

V roku 1979 naspieval samostatne so Suzi Quatro duet „Stumblin’ In“. V roku 1985 odišiel zo skupiny Smokie a vydal sa na sólovú dráhu. V roku 1986 naspieval pieseň „Midnight Lady“ pre seriál *[[Miesto činu]]* – diel s názvom *Výmena* (*Tatort: Der Tausch*), ktorá  sa stala hitom v celej Európe. Hudbu a text napísal Dieter Bohlen (nemecký producent a skladateľ jeden predstaviteľov éry disco 80. rokov, ako boli  C.C. Catch a jeden z bývalých členov speváckeho dua Modern Talking, či neskôr ďalšieho projektu s názvom Blue System).  V Nemecku sa držala na prvom mieste po dobu šiestich týždňov. Predalo sa jej viac ako 900 000 kópií. Vo Švajčiarsku sa na prvom mieste hitparád držala päť týždňov.

### Osobný život
Chris Norman sa 16. marca 1970 oženil s manželkou Lindou  a majú spolu šesť detí (Brian, Sharon, Paul, Michael, Steven a Susan Jane) a štyri vnúčatá. Od roku 1986 žije s rodinou na ostrove Man.  Od februára 2006 je oficiálnym veľvyslancom v združení Detskej nadácie hospic.

## Najznámejšie piesne (výber)
* „Midnight Lady“
* „Broken Heroes“
* „Woman In Love“
* „Stumblin’ In“ – duet so Suzi Quatro

## Diskografia
* 1982 *[[Rock Away Your Teardrops]]*
* 1986 *[[Some Hearts Are Diamonds]]*
* 1987 *[[Different Shades]]*
* 1989 *[[Break The Ice]]*
* 1991 *[[The Interchange]]*
* 1992 *[[The Growing Years]]*
* 1993 *[[Jealous Heart]]*
* 1994 *[[The Album]]*
* 1994 *[[Screaming Love Album]]*
* 1995 *[[Every Little Thing]]*
* 1995 *[[Reflections]]*
* 1997 *[[Into the Night]]*
* 1997 *[[Christmas Together]]*
* 1999 *[[Full Circle]]*
* 2000 *[[Love Songs]]*
* 2001 *[[Breathe Me In]]*
* 2002 *[[Best of Chris Norman]]*
* 2003 *[[Handmade]]*
* 2004 *[[The Very Best Of Chris Norman, Part I]]*
* 2004 *[[The Very Best Of Chris Norman, Part II]]*
* 2004 *[[Break Away]]*
* 2005 *[[One Acoustic Evening]]* – CD & DVD (Live At The Private Music Club/Live In Vienna)
* 2006 *[[Million Miles]]*
* 2006 *[[Coming Home]]*
* 2007 *[[Close up]]*
* 2009: *The Hits! From His Smokie And Solo Years*
* 2009: *The Hits! Tour – Live at the Tempodrom, Berlin* (Deutschland) DVD
* 2009: *The Hits! Tour – Live at the Tempodrom, Berlin* (Dänemark) DVD
* 2011: *Time Traveller*
* 2013: *There And Back*
* 2015: *Crossover*[11]

## Referencie

## Pozri aj
* Smokie

## Iné projekty

## Externé odkazy
* Oficiálne stránky
* Stránky fanklubu

Kategória:Anglickí rockoví speváci